Diari Oficial de la Generalitat Valenciana


Sumari del DOGV 9608, del 01-06-2023 (2023/5611)

RESOLUCIÓ de 3 de maig de 2023, de la Direcció General del Sector Públic i Patrimoni per la qual es resol el procediment i s'arxiva l'expedient per a la declaració d'herència intestada de José Llopis Negrie a favor de la Generalitat.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5611


Data del document
:   03-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de maig de 2023, de la Direcció General del Sector Públic i Patrimoni per la qual es resol el procediment i s'arxiva l'expedient per a la declaració d'herència intestada de José Llopis Negrie a favor de la Generalitat. [2023/5611]  
Núm. d'expedient: ABI 329/2018.  
Causant: José Llopis Negrie. DNI \*\*\*\*885\*\*  
Lloc i data de la defunció: Vinaròs (Castelló), 12 de juliol de 2012.  
  
Últim domicili: Vinaròs (Castelló).  
  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància núm. 5 de Vinaròs, del Procediment d'execució hipotecària 1046/2015, seguit contra José Llopis Negrie, divorciat, mort el 12 de juliol de 2012, havent atorgat testament a favor de la seua filla qui renúncia a tots els drets hereditaris que pogueren correspondre-li.  
Amb data 17 d'agost de 2018, es dicta resolució del director general del Sector Públic, Model Econòmic i Patrimoni per la qual s'ordena l'inici del procediment d'investigació prèvia a l'adopció de l'acord d'incoació.  
Acreditat el seu empadronament a l'Ajuntament de Vinaròs, amb data 27 de novembre de 2018, es dicta resolució de la Direcció General del Sector Públic, Model Econòmic i Patrimoni, de terminació d'investigació prèvia i incoació de l'expedient de declaració administrativa d'hereus abintestat del causant, publicada en el Diari Oficial de la Generalitat Valenciana el 18 de gener de 2019 i exposada en el tauler d'edictes de l'Ajuntament de Vinaròs del 10 de desembre de 2018 a l'11 de gener de 2019.  
Investigat el cabal relicte, es constata que era titular de la finca registral núm. 19679, inscrita en el Registre de la Propietat del Partit de Vinaròs, foli 37, tom 1668, llibre 550, gravada amb hipoteca pendent de pagament.  
Igualment consta com a titular de comptes en negatiu i deutes no satisfets d'Impost de Béns Immobles i Fems.  
No s'han localitzat més béns de l'herència.  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43.4 de la Llei 14/2003, de 10 d'abril, de patrimoni de la Generalitat Valenciana, disposició transitòria única i article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per ser el valor dels béns a heretar inferior al dels deutes, no sent necessari informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present Resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 3 de maig de 2023.- El director general de Sector Públic i Patrimoni: Antoni Such Botella.